તેણીએ અર્ઝ કરી આ બાળક કયા પતિથી થશે ? ઇમામ (અ.સ.)એ જવાબ આપ્યો : તે પતિથી જેનું સગપણ પૈગંબર (સ.અ.વ.વ.)એ ફલાણી રાત્રીએ ફલાણા મહીનામાં અને ફલાણા રોમન વર્ષમાં તમારી સાથે કર્યુ હતું. અને ઇસા ઇબ્ને મરીયમ અને તેઓના વસીએ તમારી શાદી કોની સાથે કરી હતી? તેણીએ જવાબ આપ્યો : આપના મહાન, ઉમદા ગુણવાળા ફરઝંદથી. ઇમામ હાદી(અ.સ.)એ પુછ્યું, શું તું તેમને ઓળખે છે? તેણીએ ફરમાવ્યું : જે રાત્રે જનાબે ઝહેરા(સ.અ.)ના હાથો ઉપર ઇસ્લામ લાવી છું, તેના પછી કોઇ એવી રાત્રી નથી આવી, જેમાં મારા દિદાર માટે તેઓ ન આવ્યા હોય.